
Pismo i postanak alfabeta. 


(Uz istoimenu knjigu Dra Mate Tentora). 
Dr. Nikola Žuvić. 


Pod gornjim je naslovom izdao g. Dr. Mate Tentor, 
ravnatelj sveučilišne biblioteke, godine 1931. u Zagrebu knjigu, 
kojom mas je zadužio. Nije baš toliko radi noviteta same stvari, 
koliko s razloga, što je po prvi put na hrvatskom jeziku time 
sintetički prikazana vrlo važna stvar, koja ne samo da može, već 
mora zanimati svakog školovanog čovjeka. O pismu i postanku 
aliabeta se ie pisalo na svim kulturnim i ma. Konačne rezultate 
mnogih učenjaka na tom području pružio nam je pisac. On je i 
uspio u tome. 

U predgovoru (str. IIL) veli, da je uzrok, što se kod nas go- 
tovo ništa ne čuje i što je njega ponukalo, da o tom piše »valjda 
i zato, što se na našem sveučilištu (filozoiskom fakultetu) ne pre- 
daje ni sinologija, ni asirologija, ni egiptologija.“ 

Iza uvodnog poglavlja o pismu u opće, gdje zgodimice 
tumači genezu i današnjih pojava kod nas i po strani iz piktografije 
i etimologiju nekih ri, (str. 10—16. i na drugim mjestima) pre- 

i Ne samo spomenute nauke, koje su potpuno samostalne i čine 
cjelinu za se. nego se, osim na teološkom fakultetu, ne predaje nijedan 
jezik ni bližeg orijenta: hebrejski, aramejski, sirski, arapski, premda ovi 
jezici i literarni produkti tih naroda imaju direktan upliv na našu kulturu. 
A_i nemoguća je komparativna filologija — ako ćemo iu zbilia znan- 
stveno zamisliti — pa i same indoevropske grane. U opće je teško ra- 
zumjieti, kako se stvaraju stručnjaci u historiji pojedinih naroda bez 
poznavanja jezika dotičnog naroda; sa vrelima u prevodu ne će se 
stručnjak zadovoljiti, a i ne smije. Sa studijem same historijske gramatike 
mogu se tek upoznati najintimniji o ii pojedinaca i čitavih naroda u 
svim mogućim nijansama, sili, prijelazu, izmjeni glasa, forma i samih 
riječi. 

cizira figurativno, ideogramatsko, ionograisko i druga pisma 
s mnogo jasnih primjera. Zatim iznosi pregled pisma kod raznih 
naroda, što je zaoblio s historijskim podacima, da olakoti slijed. 
Prvi ie dio knjige s time završen. 

Drugi dio (od str. 44. dalje) govori o alfabetu i kako je do 
niega došlo. Tu (str. 46.) iznosi tri teorije, koje su zastupali uče- 
njaci u 19. stoljeću o postanku alfabeta: kretski izvor, koji Dr 
Tentor zabacuje, babilonsko-asirski i fenički. Auktor prihvaća po- 
sljednji o modifikacijom: ne u Egiptu, ne u Feniciji. O Egiptu je 
već bio govor sprijeda u prvom dijelu, Feničani su Semiti; njihov 
alfabet ima 22 slova kao i ostalih Semita. Spomenik nađen u Ras- 
Šamra godine 1929, je pisan sa dosada nepoznatim jezikom, ali 
klinovitim pismom, koje ima 27 slova. Pismo ie iz 13. stoljeća prije 
Krista. Hans Bauer ie dešifrirao pismo i ustvrdio, da je jezik se- 
mitski. Ali još prije, naime godine 1905., našao se na Sinaju drugi 
natpis (str. 58.) »u hebrejskom jeziku, a pismo pokazuje stariju 
fazu, nego li je feničko pismo 13. vijeka.« Ovo pismo ima 26 zna- 
kova, od kojih su 4 dublete, dakle predočuje 22 glasa, kako imaju 
današnji semitski alfabeti. Zato se Dr Tentor zauzima dokazujući, 
da je sinajski alfabet prvi i iz njega da su nastali svi drugi alia- 
beti. Postanak sinajskog aliabeta (str. 63.) prikazuje historijskim 
(dozivajući i Bibliju u pomoć) konjekturama i zagovara apologetski, 
da ie sv. Pismo bilo već u početku napisano na hebreiskom jeziku 
s tim sinajskim alfabetom. A kad su Izraelci došli u Palestinu 
(str. 67.) »potpali su pod jaču kulturu ieničku, čini se, da su svoje 
sinajsko pismo lako zamijenili feničkim, kad i onako nije _ moglo 
biti velikih razlika.« Slika 12. i 13. (str. 69.) koja pokazuje hebrejsko 
pismo štampana je nepažnjom slagara u tiskari naopako. 

Treći dio ili kao dodatak drugog (od str. 77. dalje) govori o 
raširenju alfabeta po Grcima, preko kojih su do njega došli ostali 
narodi u Europi. Talijanska poslovica (str. 93.) je izvrnuta i ne 
dokazuje namisao. Ona glasi: »Lingua toscana in bocca romana«. 
Dr Tentor revnuje (str. 107.) za tradicijonalno mišljenje, prema 
kojem imade glagolica svoj početak u 9. stoljeću kod sv. Ćirila 
prema grčkom kurzivnom pismu a Ćirilica je kasnijeg datuma 
prema grčkoj uncijali. U nastavku (str. 110.) veli, da su Hrvati 
svjetovne stvari pisali »gotovo čistim narodnim jezikom, tako da je 
od svih slavenskih živih jezika hrvatski najstariji književni jezik.« 
»Godine 1927. štampan je misal u staroslovenskom ieziku hrvatske 


* Koji govore o postanku glagolice ili koieg drugog samostalnog 
slavenskog pisma pred sv. braćom, zauzimlju drugo stanovište. Zadnje 
se vrijeme ova struja sve više širi i svoje dokaze oslanja i na_ nedavna 
otkrića kod nas. Međutim na afirmaciju svojih tvrdnji nijesu 
ti protagoniste donijeli jačin dokaza osim koniektura, prema ko- 
jima je Čirilo-Metodska predaja ioš uvijek jača i popularnija. 

recenzije, ali — osim kanona — samo latinicom.«* Na koncu daje 
stablo o razvitku alfabeta, kao prilog pismo hrvatskog bana Nikole 
Zrinskog i shematičnu historiju alfabeta. 

* 


O djelcu su do sada izašli izvještaji i prikazi u dnevnim no- 
vinama i drugim časopisima iza kako je knjiga objelodanjena.* 
Samim sadržajem se do danas nije nitko posebice zabavio. Preuzeo 
sam, da se ovom zgodom njime pozabavim u uvjerenju, da i sam 
Dr Tentor želi čuti jednu objektivnu i stvarnu kritiku, 

Knjiga će doći vrlo dobro kao opći uvod u studiju paleogra- 
fije, historije, a osobito jezika. Knjiga si već u početku daje dobru 
notu, gdje (str. 2.) manifestira »Jezik je nešto, što tako odlikuje 
čovjeka od životinje, da sve moguće i nemoguće hipoteze, koje 
dovode čovjeka u vezu sa životinjom, dolaze u ćor-sokak.« Prvo 
je poglavlje auktor mnogo promeditirao. U psihografiju naroda, 
kojih daje pregled, čini se, da je dobio prilično jasan uvid. Pisca 
preporuča finoća i pozitivno nizanie činjenica, a da ne polemizira 
s nijednim od protivnih mišljenja. 

Posebno imam pak primjetiti: + 

I 


Zapažam u uvodu i u obradbi same stvari manjak litera- 
ture (pogotovo novijeg datuma) poznatih filologa — orijentali: 
Barton, Kugler, Deimel, Mallon, Ebeling, Schnei- 
der, Gabrielli, Bayer, Witold, Bourows, N&tscher. 
Boudon i drugih, bez kojih, držim, da je danas, ako ne nemoguće, 


Transkribirani je: misal manje hrvatska recenzija, nego 
Parčićev iz godina 1893. (1894.) i 1905. Taj je bio tiskan glagolskim pisme- 
nima, sa vlastitim stdroslovenskim jezikom. (Ove godine je stogodišni:ca 
rođenja pok. Parčića, koji je prezaslužen za glagolicu) U ovom su 
mnoge karakteristike izbrisane, jer i jeri potpuno se gubi. Uvedeno ie 
malo staroslovensko, ioš manje hrvatsko izgovaranje nekih riječi. Na 
mjesto, gdje ruska recenzija postavija o, ovaj ima redovito a, a e, kako 
se u mnogim miestima obligatno izgovara, ne nalazi se u misalu nigdie. 
Ne razumijem nikako, zašto je sva dosadanja prošlost tako brižno ču- 
vala jeri, ako se potezom pera može riješiti taj dosađanji crux slavista. 
Do danas ioš nije obielodanjena jedna stručna kritika. Ja osobno, kao 
glagolaš, žalim, što je provedena transkripcija s razloga što prva namisao 
niie postignuta, a drugo, što će za par generacija biti glagolica još gore 
traktirana nego li danas hijeroglifi, treće što time naša stvar ide u arhiv 
i muzei zaboravi, da se tako odužimo svojoi divnoj prošlosti, na kojoj 
nam može zaviditi sav kulturni svijet, koji nije bio u stanju, da svom 
jeziku i pismu osjegura privilegiranu poziciju u Crkvi kao mi. 

* Dr. Kalaji u Bogoslovskoj Smotri 1932. god. XX., br.1. 
str. 99—100. 

a ono barem vrlo teško riešavati ovaj problem. Osobno mišljenje 
auktorovo nije u pojedinostima jasno izraženo. U koliko navodi po 
drugima, ne označuje tude misli i riječi ni navodnim znakovima, 
ni citiranjem mjesta u knjigama pojedinih pisaca, kojima se po- 
služio. Neprestano tumačenje pojedinih izraza u zagradama smeta 
u čitanju i oduzima na formi: dobivaš utisak, da ie pisano za 
početnike. Mnoge stvari, mimo mjesta, gdje obavlja neku vrst 
rekapitulacije, ponavlja više puta, da katkada i dosadi, dok u nekim 
riječima i nazivima ne pokazuie konstantnosti kao na pr. hebreji, 
jevreji, pridjev hebrejski, jevrejski." 


1. 


Dr. Tentor govori u svojoj knjizi s velikim poštivanjem o 
sv. Pismu, što se može vidjeti i iz stvarnog prikaza 2. dijela nje- 
gove knjige, koji sam donio sprijeda. Ustvrditi ipak moram, da mu 
pitanje općeg potopa nije jasno. Između ostalih uzroka je i 
taj, što mnoga mjesta nije sam ispitao (tako i hronologiju), nego 
unosi u svoju knjigu pojedina data, kako je čitao kod raznih 
pisaca, kojima se posluživao. Na potvrdu svoje gornje tvrdnje evo 
nekoliko primjera iz Dr. Tentorove knjige: 


Str. 3,: »Ako je ledeno doba trajalo 1% milijuna godina, i na 
izmaku toga doba imađemo kulturnog čovjeka, koje se doba meće prije 
više od 12.000 godina, onda prolaze ioš tisućljeća, dok dode čovjek do 
pisma, A to se dogodilo gotovo u isto doba, nezavisno jedno od drugoga, 
naimanje 5.000 godina — okolo Nila i Eufrata.« 

Str. I »Naiviše pisanih spomenika , ima u  mezopotamijskom 
pismu... Niime pišu Šumerci i prije bibliiskog općeg potopa.« 

Str. 18.: »... u Elamu stanovali su prije biblijskog potopa narodi 
tamne rase..., tu je nastala najstarija kultura svijeta, kojoj se početak 
meće oko 6.000 godina prije Krista, a u god. 3.200 njezin konac. 

Šumerci su mnogo od nje primili, a i Egipćani prije 3.300 god. prije 
Krista... 

Zapadno od niih u nizini nalazimo Šumerce, koji uz elamske ele- 
mente stvaraju visoku kulturu, što ie poznajemo, iz njihovih pisanih 
spomenika iz 4. tisućljeća prije Krista. Poslije biblijskog općeg potopa 
prihvaćaju tu kulturu semitski Akadijci, njihovi susjedi.« 


5 Ističe se kod ovog pitanja orijentaliste, jer nema danas nijednog, 
koji ne bi priznavao, da kako za druge stvari staroga vijeka, tako i za 
pismo i alfabet treba tražiti početke na orijentu, s kojim nas upoznavaju 
rečeni učenjaci, 

* Premda se kod nas općenitije veli: židovi, hebreii i židovski, 
hebreiski vele ipak neki jezikoslovci, da duh hrvatskog iezika zahtijeva 
jevreji, jevreiski. 

Str, 20. »U novoj domovini Šumerci su živjeli u gradovima, njihov 
jezik, njihovi zakoni, niihova kultura bila je raširena i među Semitima 
Mezopotamije, a to sve već prije biblijskog općeg potopa (koji se zbio u 
drugoj polovici 4. tisućljeća prije Krista).« 

Str. 22. »Pače prikazivanje stvarania sviieta, pada prvih ljudi i 
općeg potopa u sumerskim spomenicima (nadenim u ruševinama građa 
Nippur i Assur) slična su prikazivanju biblije 

Te tradiciile bit će bili primili predi 
Šumeraca.« 


Abrahamovi direktno od 


Ne mislim ovim poučavati o općem potopu, ali jer se 
£. Dr. Tentor dotiče potopa mnogo puta, govori o nekoj pretpo- 
topnoj kulturi (str. 17.), određuje potop datumom (u zagradama 
str. 20.), kazat ću slijedeće. Kontekst međutim ne mijenja značenja 
gori navedenim izvatcima. 

O općem potopu govori Gen. 6, 1—9, 19. Uzrok, što je Bog 
tako strašno kaznio svijet je zloba i pokvarenost ljudi Gen, 6, 1—14., 
koja sobom donosi pogibao, da potpuno ne ugasne pravo pozna- 
Vanje i štovanje Boga — religija. Naglasujem odmah, da moramo 
ovdje imati pod vidom iedino ljude, jer je u svem  stvarstvu 
samo čovjek sposoban subiekt religije. Na samoj 
zemlji nije se prema opisu potopa Gen. 7, 17—24. zbilo bitnih 
promjena. 

a) Danas imade vrlo malo auktora, koji bi branili geograi- 
sku općenitost potopa, jer je ne mogu dokazati uz dublie 
poznavanje samog biblijskog teksta.“ Niti je moguće dokazivati 
općenitost sa geološkog, niti sa fizičkog gledišta, a još je manie 
moguće obraniti to mišljenje od poteškoća i prigovora s te strane. 
Hagen govoreći o vrstama Životinja na svijetu isključuje mo- 
gućnost, da bi sve stajale u korablji Noe i donosi protiv geografske 
univerzalnosti potopa dokaz, da su životinje ostale žive izvan 
dohvata potopa. 

b) Antropološkiopćipotop,ali relativan,za koje 
bi mišljenje, prema naprijed citiranim mjestima, bio Dr. Tentor. 
No i taj je nemoguć. Tai bi potop uništio samo onaj narod, koji 
opisuje sv. Pismo na ovom mjestu. To se mišljenje ne može 
braniti s dogmatskog stanovišta neprevarljivosti sv. Pisma; jer se 
ne radi o samoj fizičkoi pojavi, nego je dublja svrha ovog opisa i 
već spomenute kazni. Ovom je tumačenju protivna sva Tradicija i 
samo sv, Pismo 1. Petr. 3, 20.; 2. Petr. 2, 4—9._1 s etnološkog i 
geografskog gledišta je ovaj potop bio prije, nego li se ljudski rod 
raširio po svoj zemlji, jer je ova fizička pojava, premda lokalna, 


7 Kad se hrvatski veli »opći potop«, ne uzima se riječ »opći« u 
materijalnoj ekstenzivnosti. Upotrebljavanje je uvelo tu riječ kao stručni 
termin za oznaku ovog našeg mjesta u sv. Pismu. 

“ Lexicon Biblicum I, 372. 

ipak djelovala na klimu i vegetaciju susjednih zemalja, pače i na 
daleko. 

c) Jedino mišljenje, koje se ne samo može braniti, nego i do- 
kazivati je antropološko-apsolutni opći potop to 
jest: potop je zahvatio sav onaj krai, na kojem su stanovali ljudi, 
tako da su poginuli svi ljudi osim Noe, njegove žene, tri sina i tri 
žene njihove, četiri muškarca i četiri ženske, osam osoba na broju. 
Ovo je mišljenje danas općenitije. Ne dolazi u koliziju s nijednim 
mjestom u sv. Pismu, a odgovara i na poteškoće iz fizike i historije. 

Predaja o potopu je kod svih naroda, kod kojih se sačuvala, 
više manje u bitnosti ista; što jasno dokazuje isto vrelo sa sv. 
Pismom.“ Poslije potopa su se ljudi »spustili u dolinu Senaar i 

% Teološke note ne možemo dati nijednom od navedenih mišljenja o 
općem potopu, dok stvari ovako stoje. Kad bi svojim zakliučcima sizali 
na drugo polie, biblicista i teolog bi sisteme tada promatrali s drugog 
gledišta. 

19 Jer o općem potopu ništa ne donose svete knjige Kineza (kako 
ni o ovim ovisne Japanaca) zakliučuiu neki, da ove nije zahvatio potop. 
Da ne dodu u sukob sa sv. Pismom, iznose nove teorije o biblijskom 
izražanju. 

Riječi 1 Petr., 3, 20, ja shvaćam i obzirom na sadržaj i konstrukciju 
apsolutno. Premda je 1 Petr. 3, 19. 20. bila i ostaje ioš i danas crux 
interpretum, svi se ipak slažu, da ie u 1 Petr. 3, 18. govor o univerzalnosti 
spasa po Kristu kao i 3, 21. o krstu. U antitezu univerzalnosti s 
stavlja Apostol univerzum spašenih osoba u korablii Noe, osam (bez 
mistike i gematrije). To su svi. dreaodnon" dr" čdaros jednostavna iziava, 
koja ne dozvoliava modifikacija ni kondicije. Ona voda je tip krsta r. 21., 
bez kojeg nema spasa. Premda tip ne mora u pojedinostima 
pretstavljati svoj antitip (dosta je iedna točka) ier stoji kao slika prema 
zbilji, tip ipak mora biti istinit i ne može ukliučivati nijednu negativnu 
stranu svoga antitipa. Univerzalnost spasa po Kristu uvietovana univer- 
zalnom obvezom krsta, tipično ie pretstavljena univerzalno — svim (osam 
osoba) spašenim iz vode, od potopa. 

Što ono par naroda nema zabilježene predaje o općem potopu, 
možda su se spomenici izgubili i na to se zaboravilo. Ili možda toga u 
opće nijesu ni zabilježili kako ni mnogo drugih stvari. Jer nam nijesu svi 
važni događaji iz prošlosti poznati po dokumentima. Mnoge su i nebrojene 
Stvari pale u zaborav. Što se tiče data, u koje se postavliaju svete knjige 
Kineza, su vrlo sumnjive i ne postizavaiu učinak, da uviere kritičke 
duhove. Suponirajući, da su ovi već prije potopa bili naselieni prema 
istoku i da ih niie zahvatio potop, zar baš nikakve veze nijesu imali 
s onima prema zapadu, i nameće se pitanje, koji ih ie prostorni razmak 
lio. Dato, da su imali veze, po spomenicima, kojih nema, ne sazna- 
jemo, da bi se čudili, kad bi im susieda sasma nestalo. 

V. Dr. Andrće: Die Flutsangen ethnogratisch be- 
ćžrachtet, Braunschweig 1891. 

ondje nastanili« Gem, 11, 2. Narod se po ovom kraju (dolini 
nazvao Šumercima, koje su kasnije naslijedili Babilonci. Abraham 
se na Božji poziv otuda otselio i tradiciju svog kraja o potopu 
ponesao sobom. Ova se sačuvala čista — monoteista — kod svih 
njegovih nasljednika, dok ju nije Moisiie zabiliežio i tim za uvijek 
oteo svim mogućim promjenama." Ostali su narodi ovu predaju 
iskvarili, jer su ju deformirali prema politeističnim zabludama, u 
koje su sve više i više upadali. Ali je ipak kod svih ovih azijskih 
naroda u Mezopotamiji ostala čišća nego li kod ostalih, 

Kako ne možemo govoriti o vremenu, koje je minulo između 
stvorenja čovjeka i potopa, tako ne možemo determinirati ni 
razmaka između Abrahama i Noe. Općenito je poznato, da sv. 
Pismo ne naučava hronologije i da su biblijske generacije nepot- 
pune.'* Uza sve to nijesmo ipak slobodni, da idemo in infinitum 
postavljajući čovjeka i njegovu kulturu. Historičari znadu vrlo 
dobro, da osim Masperove hronologiie u historiji klasičnog ori- 
jenta imade i drugih, koje ruše one silne tisuće godina fantaziranja 
i skraćuju rokove na bazi trijeznog _umovanja i jasnijih dokaza. 

Jedinstvo roda ljudskog po Adamu, to isto 
jedinstvo po Noe. Tako sv. Pismo, tako taj naistariji, naj- 
pouzdaniji, vječno neprevarljivi dokumenat, Ne obazirući se na 
mišljenje, koje drži geografski opći potop, od dvaju antropoloških 
jedino antropološko-apsolutni opći potop spašava to jedinstvo. 


Dr. Tentor govori o Hetitima i njihovu pismu vrlo kratko 
(str, 27.—28.), ali dobro i ispravno. Ovom prilikom, ne da isprav- 
liam, nego radi aktuelnosti i boljeg poznavanja Hetita nadodat ću 
ovo nekoliko historijsko-filoloških redaka. Hetite, Heteje, Pna" 
smo prije najnovijih iskopina poznavali vrlo malo. Jedino vrelo je 
bilo sv. Pismo i spomenici babilonsko-egipatski. Među pismima 


"i oAceta Apost. Sedis 39 (1906) 377 ss.; DB 1997.—2000: EB 
174—117, osobito DB 1999 i EB 176. 
ova nimalo ne smeta ozbilinom promatraču, a 
još manie učeniaku, kad zna, da ie sv. Pismo pisano onim načinom, kako 
se pisalo u to doba. Razno brojenje godina kod raznih naroda onemo- 
gućavalo je jedinstvenost. Istaknuti pojedinac i data njegova života 
igraju naiveću važnost. Danas, kad je akribija daleko veća, sv. Otac 
Papa na svojim aktima piše: Našeg Pontitikata godine x. To ie glavno, 
a tako je bilo uvijek. Kao sporedno, poradi relacija s drugim svijetom 
počelo se kasnije pisati: poslije Olimpijske igre x, au Urbe condita, post 
Christum natum, Anno Domini itd. 

15 gir je kritički utvrđeno. Neki su predlagali, da se i kod 
Habakuka 1, 6 DT€3 zamijeni s P73 Vidi Biblica 8 (1927) str: 
127 sl. i 257 sl. 

zvanima Tell el-Amarna,'“ koja potječu iz 15. i 14. stoljeća prije 
Krista, nalazi se i jedna pločica ispisana mitanskim jezikom, koji se 
broii među hetitske; druga pločica je pisana u hetitskom jeziku od 
kralja iz Arzasa; još dvije su pisane babilonskim jezikom, ali su 
bile otposlane iz zemlje hetitske. 

Godine 1903. iskopani su u Hama hijerogliiski natpisi, za 
koje Wright tvrdi,“ a s njime i Say ce, da su hetitski. Između 
ostalog materijala nađen je i jedan dvojezični natpis u klinastom i 
hijeroglifskom pismu, koji međutim nije protumačen, premda se 
pozna hetitski jezik. Godine 1904. otkrili su Francuzi u 
Boghazkoi mnogo hetitskih natpisa, koji su pisani, kao i gore 
spomenuti između pisama Tell el-Amarne, klinovitim pismom. Go- 
dine 1906. je Nijemac Winkler tamo našao do 2.500 ispisanih 
komada opeke. Stručnjaci smatraju, da su ovi natpisi iz 13. ili 12. 
stoljeća prije Krista. Pismo nije niti čisto hijeroglifsko niti klinovito, 
nego modificirano prema obadvjema obzirom na silabički hetitski 
jezik. Znakovi su ideogramatski, jer pretsvavljaju čitave stvari, a 
silabe su fonetske. Osim ovoga otkrito je u Boghazkoi još šest 
drugih dijalekata. Asirijolog univerze u Pragu, prof. Dr. Hro- 
zny'" je prvi ustvrdio, da jezik Hetita spada među indoevropske. 
S njime su se odmah složili Marstrander i Sommer, dok 
su svi drugi filolozi-orijentalisti strašno nastupili protiv Hrozny- 
jeva, kojemu nije bilo stalo do polemike. Svoju prvu tvrdnju je za 
neko vrijeme ublažio tako, da je govorio, da u hetitskom jeziku 
imađe mnogo indoevropskih elemenata, dok godine 1920. Hrozny- 
jeva hipoteza ne postane dokazanom činjenicom, koju prihvate svi, 
pa i najveći mu dotađanji protivnici. 

Ali osim doprinosa k indoevropskoj filologiji, otkriće lite- 
rarnog blaga, kako u Hama tako u Boghazkoi, najviše je doprineslo 
koristi historiji i etnografiji. Po nađenim pločama — imade ih 
deset na broju — ugovora upoznajemo historiju raznih naroda u 
Maloi Aziji od 15. do 12. stoljeća prije Krista, jer se tekstovi ovih 
ploča odnose na sadržaj pisama Tell el-Amarne-skih, Witzel je 
pročitao i protumačio četiri velika hetitska natpisa. Četvrti je 
kralja Telebinuš i sadržaje čitavu historiju Hetita od njihovih prvih 
početaka." O religiji Hetita kao i bezbrojnim imenima čitave armije 


1 Ova pisma, epistole nose ime po mjestu, gdje su nadene. 

#5 The Empir of the Hettites, London 1905. 

1% Die Sprache der Hethiter, ihr Bau und ihre 
Zugehčrigkeit zum indogermanischen Sprachstamm, 
Prag 1917. 

"" Hethitische Keilschrift - Urkunden, 1. str, 16 sl. i 
59 sl — P. Witzel slovi danas kao najbolji hetitolog na svijetu. Na 
niega se obraću orijentalistični filološko-historijski instituti Berlina i 
Londona. Premda ie Papinski Bibliiski Institut u Rimu povieren od sv. 
Stolice iskliučivo učenjacima Družbe Isusove, prošle je godine ovaj nje- 

niihovih bogova, ovih ratova i čuvanju svojih štićenika govore 
iskopine na mnogo mjesta. Medu najvažnije otkriće svakako 
spada, što se je tu našao veliki kodeks zakona, koji ima do 100: 
raznih odredba.“ Ovaj kodeks (zakonik) uz otprije poznati asirski 
i Hamurabijev daje prospekt pravnog položaja ovih naroda u vre+ 
menu otprilike 1.000 godina, od 2.200 do 1.200 prije Krista. 


IV. 


Od str, 57.—64. govori Dr. Tentor o starosinajskom alfa- 
betu, koji bi, prema njemu, bio prvi u opće, matica svih ostalih. 
Prije nalaza na Sinaju godine 1905. je najstariji semitski spo- 
menik, pisan tim hebrejskim slovima bio onaj otkriven 1868. poznat 
pod imenom »stup Meše«, čiji se sadržaj odnosi na 4. Krali. 3., 
koje mjesto u Bibliju u istinu bolje razumijemo po ovom natpisu 
moapskog kralja Mese.'" Ovo je otkriće mnogo doprineslo k biblij- 
skoj paleografiji, geografiji, topografiji, arheologiji, hronologiji, 
historiji i filologiji“ Dr. Tentor se zauzimlje za prioritet sinaiskog 
(hebrejskog) alfabeta pred feničkim, a Zato navodi vanjske (histo- 
rijske) i unutarnje razloge dozivajući u pomeć i sv. Pismo, gdje je 
govor o Mojsiju. 

Moram reći odmah, da u ovom nikako ne dijelim mišljenja 
s Drom Tentorom, I nadalje ostajem uz tradicijonalno mišljenje za 
prvenstvo feničkog alfabeta pred svim drugima, pa i pred sinaiskim 
(hebrejskim). Ovo mišljenje imade ne samo toliko vjerojatnosti 
koliko i ono, koje zastupa naš pisac, nego držim, još i više. Čim 
operira auktor vrlo mi je dobro poznato, mnogi su se trudili oko 
toga, ali su stali kod izricanja konačnog suda. 


mački franjevac radi svoje vanredne spreme agregiran profesorskom 
zboru ovog Instituta i uz P. Deimela i P. Pohla radi u školi i pripravlja 
edicije za Orientalia i Analecta Orientalia, tako da i najnovije serije 
donose već njegove radove. 

1* Na temelju ovog kodeksa je naipsao veliku raspravu profesor 
rimskog prava u Ljubljani, Dr. Viktor Korošec, Hethitische 
Staatsvertrige. Ein Beitrag zu ihrer iuristischen 
Wertung. Leipziger rechtwissenschaitliche Studien, 
Leipzig 1931. VIN—118. 

# Dissand, Les monuments palestiniens et ju- 
daiques (Musće du Louvre), Paris 1912. 

%* Lidzbarski, Zur Mesainschrift, u reviji: Ephe- 
meris fiir semitische Epigraphik 2 (1908) str. 150 s Cler- 
mont-Ganneau u Revue archćologique (1908) str. 434 sl. 
Sidersky u istoj reviji 1919. str. 59—89. pod naslovom: La stćle 
Mesa. 

a) Kod nabateiskih natpisa blizu brda Srbal na Sinaju našli su 
zadnje vrijeme natpise mnogo starije nego li su ti nabatejski.' 
Ove postavljaju stručnjaci u doba XX, dinastije u Egiptu, oko go- 
dine 1500 prije Krista. Na visoravni Serabit el Hadem 
nađene natpise postavljaju u doba XII. dinastije, to jest 20, i 19. 
stoljeće prije Krista. Ovi su pisani hijeroglifima. Godine 1905. je 
Flinders Petrie našao klesarije s natpisima nepoznatih slova. 
U blizini hrama božice Hathor i boga Sofdu je našao osam odlo- 
maka kamenih ploča s uklesanim jednakim slovima, Ove je nalaske 
sam Flinders dodijelio u 15. stoljeće prije Krista. 

Alan Gardiner, egiptolog, je onai hram postavio u 19. 
stoljeće pr. Kr, i u isto doba i natpise. Sethe je natpise postavio 
u meduvrijeme od 17.—15. stoljeća, prema čemu bi Mojsije mogao 
biti izumitelj alfabeta.“ Grimme čita na jednom od tih natpisa, 
kako Mojsije, prefekt rudara, zahvaljuje božici Baalat (t. i. Hathor), 
što ga je izvukla iz Nila" S ovom okolnošću zaključuje na biblij- 
skog Mojsiju. Da i ne spominjem, jasno je po sebi i neprihvatljivo, 
da bi Mojsije, Božii posrednik i poslanik, ovdie bio idolatra, protiv 
čeza sam revnuje, kako čitamo u Exodu i dalinjim njegovim knji- 
gama. Međutim su drugi učenjaci jasno dokazali, da je Grimme u 
opće krivo čitao, Sam Flinders Petrie veli, da Grimme uzima 
kamene frakture za slova, ako ih treba." 

Zadnjih godina su se čitanjem ovih natpisa mnogo bavi 
Furlani, Zoller, Johnson, Lake i Blake amerikanski 
profesori stipendiste, a najviše profesor katoličkog sveučilišta u 
Americi Butin," koji je u svrhu studija proboravio par godina 
u muzeju u Kairu, gdje se nalaze ploče, i nije našao toga, što 
Grimme iznosi. Općenitije ie mišljenje među egiptolozima, da hram 
božice Hathor kao i egipatski natpisi spadaju po prilici u doba 
odmah poslije Tutmosa ]Il., od kada bi bio i semitski natpis nađen 
na jednoj sfingi nedaleko. 


*"“ Nabatejski natpisi potječu iz 3. stoljeća prije Krista. 
Otkriveni su u 6. stoljeću. Tumačio ih je u 17. stoljeću Montfaucon, 
u 18. stol. Clayton, u 19. stol. Forster. Ovi su natpisi aramejski i 
Riessler, Bibi. Zeitschrift, 1905, Ill, 140—145. argumentira prema jeziku, 
da ie Daniel iz ovoga doba. To isto zaključuju na temelju palmirskih 
natpisa. 

?? Kurt Sethe, Zeitschrift der deutschen morgeni. 
Gesellschaft 80,35. 

** Hubert Grimme, Aithebrdische Inschriften vom 
Sinai, Miinchen 1923, (slika 349). 

?1 Vrlo je interesantno promatrati sliku (iotografiju) ovih natpisa i 
diti oprečna tumačenja jedne te iste stvari. Reprodukcije donosi 
većina tih auktora usred teksta svojih radnja. 

% Rom. Butin, Ord. Servorum Mariae, Harward Theo- 
logical Review 21, 1928. 

b) Nema sumnje, da ie alfabet ioš stariji od ovih natpisa, jer su 
mnoga od ovih slova već izgubila grafičku formu, koju su imala iz 
početka. Važno ie za ovu našu stvar, što i Dr. Tentor spominje, da 
je aliabet semitski po mišljenju mnogih nastao na temelju hijero- 
glitskih i hijeratskih egipatskih znakova, ali se ne može dokazati, 
kako se odnosi alfabet, iz kojega su nastali svi drugi, pa i naš, na 
egipatske znakove. Suvišno je ponavljati o ideografskom pisanju 
Egipćana. Pregibanie se je doticalo samo vokala, dok su konso- 
nanti ostali nepromijenjeni. Tuđa su imena pisali slovima fonetskim, 
s čega zaključuju, da su Semiti ovu osebinu uzeli od njih i tako 
došli do fonetskog alfabeta, koji je imao između 20 i 30 slova. Sve 
je ovo, naravno, uzeto hipotetski. Bez sumnje, da je ovo iznašašće 
na Serabit-planini unijelo mnogo svijetla, jer oni natpisi imaju 
oblike slova blize semitskom alfabetu, ali se nijesu otresla ideogra- 
matskog pisanja i bliža su hijeroglifima, nego li ijednom semitskom 
alfabetu. Prema Butin-u se ovaj natpis *ls odnosi na hijeroglife i 
jako nas udaljuje od pravoga alfabeta. 

e) Fenički alfabet naprotiv je samostalan. Slova ne pokazuju, 
da ovise ni o hijeroglifima ni o klinovitom pismu. U njima vidimo 
polagani, ali stalni i normalni razvoj i hebreiskoj i ostalih 
alfabeta.“ 


Dr. Tentor sam veli za starosinajski aliabet (str, 59.): 

»To je pismo nastalo najkasnije oko 1.500. god, prije Krista, kako 
Su arheolozi već prije 25 godina tvrdili. To se nepobitno dokazalo, kad su 
se pročitala imena faraona (Thutmes i Hatšepu), o kojima se zna, kad 
su živjeli.« 

»Ove natpise na Sinaju pisala su različita lica, oblici slova nisu 
ustaljeni (bit će radi mladosti pisma).« 


Za fenički pak alfabet (str. 57.) veli: 

»Naistariji sačuvani spomenik feničkoga pisma imamo na  sarko- 
iagu iz 13. vijeka prije Krista, a kako to pismo pokazuje lijepi razvitak, 
ono će biti nastalo bar nekoliko vijekova prije.« 


Dakle oblici slova sinajskog natpisa »nisu ustaljeni (bit će 
radi mladosti pisma)«, pa neka je iz 15. stoljeća prije Krista; a 
pismo feničkog alfabeta »pokazuje lijepi razvitak, ono će biti 
nastalo bar nekoliko vijekova prije.« 

Kada? Koliko vijekova prije? 

d) U Biblos-u (Bi82og, 922) blizu Beyruta u Siriji našlo se 
nekoliko sarkofaga s posudama ispisanim hijeroglifima, i na jednom 
se čita ime faraona Amenemhat III. iz XII. dinastije. Montet, 


#% Radi tehničkih poteškoća u tiskari ne donosim slike. Svatko iu 
lagano pogleda na koncu knjige Dra Tentora. Slično ima u svojoi Intro- 
dukciji Cornely i Institutiones Biblicae 1 

francuski arheolog ie našao mnogo predmeta ispisanih istim ime- 
nom. Zatim je nađen još jedan sarkofag i na njemu je natpis sa 
feničkim alfabetom. O ovom četvrtom sarkofagu je govor (i u 
knjizi Dr. Tentora), kadgod se poziva na iskopine u Biblosu i 
njihovom doprinosu k afirmaciji prvenstva feničkog alfabeta. Uz 
sarkofag su nađene i razne posude bez ikakvog natpisa. Ove se 
posude barem direktno ne odnose na sarkofag niti natpis na 
njemu. Evidentnijih kakvih znakova posude nemaju, i neki ih 
međutim pripisuju, da pripadaiu vremenu XVIII. i XIX. dinastije 
u 13. stoljeću pr. Kr., iz kojeg vremena je navodno sarkofag i 
natpis na njemu. Arheolog i lingvista, dominikanac P. Vincent 
veli, da je alfabet daleko stariji, nego li ga predočuje ovaj natpis, 
jer je dobro razvijen i ne pokazuje, da bi bio u svom početku, zato 
mu pripada prvenstvo, jer u to doba svi ostali pisani spomenici 
imaju slova u prelaznom staniu.“" Jednako govori iP. Dhorme.* 

e) Dr. Tentor se negativnim sredstvima zauzima za prvenstvo 
starosinajskog alfabeta, određujući mogućnost data, a Feničanima 
a priori poriče sposobnost, da bi oni došli do toga. »Oni (t. i. Feni- 
čani str. 49.) imadu vrlo vještih majstora za izradbu svakojakih 
naifinijih umjetnina, ali nemaju dara invencije i imaginacije. Nji- 
hova kultura ne pokazuje novih ideja, već samo usavršivanje 
tehničko-materijalne kulture onoga  doba«. Historičari naprotiv 
smatraju Feničane barem toliko darovitima koliko Židove, a i više 
prema naprijed citiranom mjestu iz knjige Dr. Tentora (str. 57.), 
gdje pismo Feničana pokazuje već lijepi razvitak. Jača kultura 
znak je iačeg duha, što sam pisac priznaje (str. 67), kad veli, da 
su Izraelci došavši u Palestinu »potpali pod jaču kulturu feničku, 
čini se, da su svoje sinajsko pismo lako zamijenili feničkim, kad i 
onako nije moglo biti velikih razlika.« Radije treba reći, jer su 
Feničani bili genijalniji i njihovo pismo je bilo lakše, savršenije i 
starije. Zato mu pripada prvenstvo." Poteškoće, koje su neki iznosili 


"Z Les Fonilles de Bybles u Revue Biblique 1925, 
str. 192 sl, — Na str. 184. prema Syria 5 (1924), str. 136—140. donosi 
P. Vincent originalni tekst ovog natpisa i prevodi ga ovako: 

1. Arcam hane fecit Ithoba'al, filius Ahirami regis Bybli,  Ahiramo 
patri suo ut sedem eius in aeternum. 

2. Et si rex inter reges vel praeses inter praesides vel ponens 
castra contra Byblum arcam hanc detegat, confringatur virga potestatis 
Cius et evertatur solium regni eius et pax a Byblo avolet si scripturam 
hanc deleat... 

Sumnjaiu, jesu li zadnje riječi točno pročitane. 

** Premičre traduction destextes phćniciens de 
Ras Shamrau Revue Biblique, vol. II. 1931, str. 32—56. 

?% Burrows S. 1, A New Kind of old Arabic Writing 
irom Ur kao članak u Journal of the Royal Asiatic So- 
ciety, 1927., str. 795—806. 

protiv Mojsijeva Pentateuha također su neosnovane, da tobože nije 
bilo alfabeta, kad je danas utvrdeno, da je domovina alfabeta 
Kanaan i ne druga zemlja,“ i prema savršenim i dotjeranim slovima 
natpisa iz 13. i 14. stoljeća, je ovaj mnogo vjekova stariji i fenički 
trgovci popularizirali su ga među drugim Semitima. 

* 


Ove moje opaske ne umanjuju vriednost djelu. Razumljivo, da 
stvari, koje ovdje ne iznosim, te odobravam, i tih je većina. — 
Djela ljudi su u opće nesavršena i na tuđem se poslu lakše vidi 
manjak, nego li na svojem. Drugi će to vidjeti meni. Medutim ne 
slijedi, da svome mišljenju ja dajem stupanj sigurnosti; takovo je 
moje današnje poznavanje ove stvari. 

Est laudanda bona valuntas, auctor clarissime, tamen tantum 
valet, quantum probat. 


Život bl. Ozane Kotorke. 


(Iz iednog šibenskog rukopisa.) 


Don Krsto Stošić. 


Literatura o bl. Ozani vrlo ie obilna. D. Niko Luković u 
krasnoj knjigi Život bl. Ozane Kotorke (Zagreb 1928.) navada 
26 djela, koja o njoj govore i ioš petoricu, koji su ukratko napisali 
njezin život. K tomu kaže, da ie spominju sedmorica važnih 
auktora. No poslije Lukovica napisao je 0. A. Rabadan u Gospinoj 
Krunici, br. 4., 5., 6., 8., 9. god. 1930., članke pod naslovom BI. Ho- 
zana Kotorkinja, a urednik o. S. Dr. Budrović posvetio joj ie cio 
br. 7. iste Krunice. Dominikanac o. Innocenzo Taurizano objelodanio 
ie opsežnu ilustrovanu knjigu (VIII + 213 str.) La beata Osanna 
da Cattaro dominicana (Roma 1929.) upotrebljujući znatno ono, što 
je naš 0. A. Miškov na talijanskom pisao u »Rosario IV.« i o. Ser. 
Razzi u poznatom djelu od god. 1592. Treba napomenuti, da je 
0. Taurizano imao na raspolaganju sve dokumente, koji se odnose 
na život i štovanje bl. Ozane, a koje je za crkveni proces publicirala 
Generalna Postulacija Dominikanskog Reda u Rimu g. 1927 

U šibenskom Gradskom muzeju postoji rukopisna knji 
164 lista, u kojoj ima više stvari što se odnose na Kotor. Na listu 
45. i 46. nalazi se »Vita della beata Osana da Cattaro«. Uz rukopis 
nije naznačena godina, ali se na drugim mjestima u knjigi spominje 
g. 1714. i 1730., pa po tome kao i pismu može se sigurno zaključiti, 
da je Život iz prve polovine 18. vijeka. Ovaj rukopis nije dosada bio 
poznat, a vrijedno je da se publicira, pogotovo kad se radi o našoj 


s Cowley, Gesenius' Hebrew Grammar, 1910, $ 5 g. 

Za praksu. 


Ulaz i izlaz iz crkve. 


Župnik i njegov kapelan vode po večeri liturgičke razgovore. 
Kapelan iednoga dana prigovori župniku, što izlazeći iz crkve po- 
novno čini kod škropionice genufleksiju prema oltaru presv. Sa- 
kramenta. Župnik odgovara, da to nije suvišno, da su sveci kako 
čitamo i u breviaru činili to često kroz dan, da nema u tom po- 
gledu propisa. Kapelan, kad nema o tom posebnog propisa prede 
u razgovoru na drugo, ali mu ipak to pitanje ne da mira, pa moli 
za liturgičko razjašnjenje. 

Liturgija pozna tri vrsti genuileksija: genuflexio simplex (na 
jedno, desno koljeno, bez naklona tijela i odmah se ustaje), gen. 
duplex (na oba koljena sa srednjim naklonom tijela i odmah se 
ustaje) i prostratio, kod koje se liturg cijelim tijelom prostre po 
zemlji i ostaje neko vrijeme u tom položaju. Ova se upotrebljava 
samo na Veliki Petak na početku funkcije Missae Praesanctifica- 
torum, kod litanija na Veliku Subotu, vigiliju duhovsku i kođ 
ređenja. 

Crkva rabi sve tri vrsti već prema svoiim propisima, ne 
brani ni jedne, pa ih i vjernici smiju i mogu činiti, Ovdie nas samo 
zanima, kako da se vladamo prema presv. olt. Sakramentu u taber- 
nakulu zatvorenom kad ulazimo u crkvu ili iz nje izlazimo. 

Vjernici, općenito govoreći, mogu privatno upotrebiti kojugod 
vrstu hoće i kolikogod puta hoće, Crkva im toga napose ne brani, 
samo treba da paze, da li je taj njihov čin shodan, uputan, podesan 
i na edifikaciju drugima, ako bi pravili čega drugi ne čine na pr. 
prostraciju. Ali Crkva ima i u tom pogledu svoje propise, pa će ih 
barem liturg, homo qui agit nomine Ecclesiae, savjesno izvršavati 
u javnosti t. j. pred vjernicima, kad ga ovi vide, jer liturg uvijek 
uči ne samo riječju, nego još više svojim činima. Propisi, kojih se 
imamo držati ulazeći u crkvu i izlazeći iz nje nalaze se u Caere- 
moniale Episcoporum. Ta liturgička knjiga, kao jedan od izvora 
rubrika veže u cijeloj Crkvi sve i pojedince, kojih se tiče, a ne samo 
biskupe, kako bi tkogod prema naslovu mislio; na nju su vezane 
ne samo katedralne crkve već i kolegijatne, župne i druge, gdje se 
funkcije obavljaiu i u koliko se mogu njegove rubrike obdržavati, 
te se ne smije bez posebnog ap. indulta ništa dodavati, oduzimati 
ili mijenjati, sed omnia in eodem Caeremoniali praescripta ad un- 
guem servanda esse (Clemens VIII. Bulla »Cum novissime« 14. Jul. 
1600; SRC češće, napose DA, 937, 970, 2049 3839). 

U tom dakle izvoru u 1. 1. c. 18. n. 1. čitamo: Episcopus, a 
quo ceteri exemplum sumunt, cum primum Ecclesiam 
ingreditur, detecto capite sumptaaue aqua benedicta... procedet 
ad locum Ssmi Sacramenti... et facta prius ante altari Ssmi Sacra- 


388 Prikazi. izvještaji, bilješke. 


menti genuflexione in plana terra, antequam in  genuflexorio 
genuflectat 

Biskup izlazeći iz crkve čini 
više natrag niti pravi genuileksije. 

Postupak ovaj biskupov je norma za sve ostale: »a quo ceteri 
exemplum sumunt« veli rubrika. 

Prema tomu Svi vjernici napose liturg, kad ulaze u crkvu, 
uzmu blagoslovljene vode, prekriže se, pođu prema oltaru Ssmi i 
ovdje genuflektiraju. Vjernici, koji ne će ići do ili mimo oltara Ssmi, 
nego će niže ostati, genuilektirat će prema oltaru Ssmi ondje, gdje 
će već ostati, ili poći u klupu. Izlazeći iz crkve oni, koji idu mimo, 
ispred oltara Ssmi, genuflektirat će, kad budu pred njim prolazili, 
i to ne samo onako mimogredce, već tako, da kad dođu pred oltar 
Ssmi okrenu se cijelim tijelom, prsima prema oltaru Ssmi, genu- 
flektiraju do tla desnim koljenom i odmah ustaju a ruke sklope na 
pisima ili ako što u ruci drže (na pr. šešir), metnuti će slobodnu 
ruku na prsa. Drugi, koji su u crkvi niže od oltara Ssmi, na svojem 
će mjestu, eventualno izvan klupe — pravilno genuflektirati, okre- 
nuti se i poći iz crkve ravno van, a da se ni prvi ni drugi na izlazu 
ne okreću ponovno niti genuflektiraju. 

Takvi su crkveni propisi — direktive —, takva je praksa 
rimska, tih će se propisa u javnosti držati barem liturg; vjernici se 
većinom i tako vladaju. Drukčije t. i. genuflektirati već na ulazu ili 
ponovno genuilektirati na izlazu, i ako nije direkte zabranjeno, ali 
nije ni propisano, nije uputno ni podesno, kako nas i iskustvo uči. 

Kakva bi zbrka, gužva, komešanje, posrtavanje nastalo u 
crkvi, kad iza službe Božje masa naroda izlazi, pa bi svaki još 
jednom htio kod izlaza okrenuti se ponovno i pokloniti, ili kad masa 
ulazi, pa se svaki kod ulaza poklanja! Crkva je protivnica svakog 
nereda, zbrke; naprotiv kako imponira u crkvi sklad, red, jedno- 
ličnost (uniformitas) u vršenju svih pa i najmanjih rubrika te .se 
onda i ove neznatne rubrike ističu, zapažaju i sve to čini, da je 
Crkva nebeski Jerusolim već na zemlji, da ie acies ordinata, stado 
jedinstveno a ne raštrkano, gdje svaki radi što ga volja, 

Da ie genufleksija u počast presv. Sakramenta, kad uđemo u 
crkvu ili iz nje izlazimo, rubrika danas preceptivna, ne treba ni 
spominjati, pa ispričava od nje samo nemoć i neznanje. Neznanju 
vjernika doskočit će liturg poučavajući ih riječju i svojim primje- 
Tom vršeći rubriku pravilno i propisno. 

Prigovor: nije nikad suvišno, sveci su to činili često. Istina, 
pa smije to činiti i svećenik, kad je sam, privatno, kao i svaki drugi 
viernik, ali ako istupa kao liturg, a to ie on uvijek u javnosti, pred 
vjernicima, u koga se svi ugledaju, onda će se držati direktive, koju. 
mu Crkva daje: »a quo ceteri exemplum sumunt«. Zašto kod nas 
nitko, pa ni svećenik, ne genuflektira vani pred crkvom, kad mimo 
prolazi? Ni to ne bi bilo suvišno; vidio sam u Grodenu Tirolca, 

koji ie usred mjesta na javnoi cesti vrlo pobožno  genuilektirao 
prema župnoj crkvi, koia je bila poviše ceste kakvih 300 m udaljena. 
K tomu nadolazi i to, da se za bilo koii vaniski iskaz štovanja ispred 
crkve u kojoi se čuva Ssmum dobiva 100 dana oprosta (Pio X. 25. 
juna 1928.), Ne bi dakle ni genufleksija bila suvišna. — Nije propi- 
sana, nije uobičajena ... Nije ni u crkvi višekratna propisana, 
kako smo prije vidjeli, a nije ni u običaju. Vjernici je općenito ne 
drže, pa ni isti svećenici, a ne treba je ni uvađati; jer kako smo 
priie vidjeli, nije ni podesna takva navađa, a prema tomu ni lauda- 
bilis. što se traži za svaku dobru navadu, pa je ne treba ni uvađati. 
Jer su je možda gdjegod uveli sami svećenici, to je i sami mogu 
odstraniti bez ikakve sabiazni. 

Ovaj opisani i po Crkvi propisani način genuflektiranja pred 
Ssmom jest jedino podesan za masu n. pr, za školsku djecu i jedino 
taj ih način možemo u školi poučiti, da se naime ulazeći u crkvu 
prekriže blagoslovljenom vodom, podu na svoje miesto, tu učine 
prema oltaru Ssmi genuileksiju i ostanu na tom mjestu; nakon 
svršene službe Božje opet zajednički genuflektiraju i okrenuvši se 
izlaze iz crkve. Ako tako moraju činiti u skupu, zašto da pojedinci 
drukčije čine: zašto da pojedine odvraćamo svojim primjerom od 
načina, koji ih je kateheta- svećenik u školi poučio; zašto svojim 
primjerom namećati »onera« i ako ne »importabilia«, ali svakako 
nezgodna, nepodesna i kojih Crkva ne traž Vaniske javne čine 
crkvene obavljaimo prema njezinim propisima i namjerama i to do- 
staje, a druge pa i vanjske činimo »in cubiculo«, t. i. i u crkvi ali 
privatno, sami za sebe, kad nas drugi ne gledaju pa možemo činiti, 
ako hoćemo, i prostraciju i više puta već prema našem nutarnjem 
raspoloženju i nadahnuću. Moderni svetac Vianney kao liturg nije 
u javnosti ništa posebnoga činio ni u sv. misi ni inače, čime bi se 
od drugih svećenika razlikovao. Sveti muževi uče, proučavaju i 
izvršivati nastoje sve crkvene propise. (Isp. Život i rad Matije Ste- 
pinca, od Dr J. Janga.) 


Dr. Josip Frančišković. 

Gahs dr, Aleksandar: Historijski razvoj porodice, Izdano u nakladi 
knjižare »Napredak«, Zagreb 1932., 8%, str. 21. : 

Ova ie brošura nastala povodom predavanja dr. G. pod naslovom: 
»Marksizam i historijski razvoj porodice«, što ga ie u priredbi Velikog 
Križarskog Bratstva održao proljetos u Jeronimskoj dvorani. Ima 3 dijela: 
1. Evolucionističko-marksistička teorija, 1. Putevi sovietske etnologije, 
NI. Kritika evolucionističko-marksističke teorije. Prvi i treći dio su u 
glavnom bili izneseni u prikazu, štampanom u »Bogoslovskoj Smotri« god. 
1926., str. 107.—118. pod naslovom: Kakav ie brak bio u početku?, dok 
je drugi dio posve nov. 

Obzirom na jenicu, da se stare evolucionističke teorije o podri- 
jelu i razvoju porodice ioš uvijek podgrijavaju i publici daju kao rezultat 
naučnog rada, dobro je učinio dr. G., da je ovai kratki prikaz dao posebno 
oištampati, Iz njega će svatko moći razabrati, da je brak u prvim počecima, 
do kojih znanost siže, bio baš onakav, kakav je po svoioi prirodi i za 
kakav se zalaže kršćanski naš nazor na svijet i život. Socijalistički, dakle 
ički socijolozi, mogu da govore samo u ime svoga apriornog 
stava, Ali ne mogu i ne smiju da govore u ime nauke, koja je za niih i 
onako samo vrijedna u toliko, u koliko je sredstvo za socijalističku ili 
komunističku propagandu. To je i u ovom prikazu vrlo dobro dokumen- 
tovano iziavama savremenih ruskih etnologa. Etnolog, ako drži nešto do 
svoje struke, ne će i ne može govoriti ni pisati onako, kako govore i pišu 
organizirani članovi »partije« ili plaćeni propagandisti. 

Ovo pitanje porodice nema samo interesa za etnologa, nego u da- 
našnji dan prvenstveno za socijologa. Ali mu etnologija daje u borbi protiv 
marksističkih i materijalističkih tendencija iako oružje, kad ne da 
sumnjatio monogamiji primitivnog čovieka.  Svakomu će dakle dobro 
doći dokumentovani izvodi dr. Gahsa, ikogod bude htio braniti porodicu i 
poraditi, da se ona sačuva od propasti u interesu narodnom i državnom. 

A Žž 

Butorac Pavao: Kršćansko jedinstvo. Sarajevo 1931. Preštampano 
iz Vrhbosne, 16% str. 215. 

Kršćansko jedinstvo znači autoru »sklad razuma i vjere, ravnotežu 
naše misli. Znači sklad među zajednicama, narodima, državama na podlozi 
božje istine, na osnovci pravde i ljubavi. Znači sklad između društva i 
višega reda« (str. 24.). Odmah proslieđuje i veli: »Da se ovaj dvostruki 
sklad održi, postoii crkva«. Kako dvostruki? Prvi je: sklad razuma i 

vjere, drugi: medu narodima, državama i t. d., treći: između društva i 
višega reda. Pojam »višega reda« ne bi bilo suvišno odmah ovdje objasniti. 
Malo kasnije se vidi, da je viši red isto što i »duh opće crkve«, Ostala bi 
prema gornjem navodu na svaki način tri sklada. 

Na mjestu je promatranje kršć. iedinstva misli (II. dio) i jedinstva 
diela (III. dio) u životu i razvoju Crkve. I sad pisac razgleda kompo- 
nente toga života: njegov uspon, zapreke, borbe, krive nauke; kulminaciju, 
oslabljenje, slom; reformaciiu, ponovne napore; zagleda u budućnost, 
ukazuje na uslove za kršć. jedinstvo, unitaristički pokret najnovijega doba, 
da završi upirući na Crkvu, stup i zalog istine, kako ie nazva sv. Pavao. 
Čitavo se njegovo promatranje izvija pod jednom dominantnom misli: stat 
crux, dum volvitur orbis. To ie ispravno, a ispravni su i pogledi, što ih je 
nanizao, O onima za budućnost (str. 181.) dakako, da bi se dalo razgo- 
varati. Koliko Gallia i Germania docent, da »progon Crkve nije više 
suvremen«, toliko Russia i Hispania govore protivno. Razumljivo je, da 
će u crtanjima takovih slika biti uvijek raznolikosti shvaćanja. 

Za viernika će biti autorov živi i uvierljivi način prikazivanja 
jednim jakim poticajem, da još jače uzvjeruje i još više uzljubi Crkvu 
katoličku, koja mu ie svijetli stup u tmini savremenih zabluda. A bio bi i 
za skeptika, kad bi pored svijetlih stranica iz poviiesti naše Crkve bile 
taknute i one, koji njih zbunjuju i otuđuju. Svjetlo i sjena. 

Čitavu radnju g. Butorca provejava jedan vedar optimizam. Treba 
je u što većem broju dati u ruke omladini, da se oduševi i ustraje u 
zanosu za sv. Crkvu. A Žž 


Joannes G.: La vie de I! au-dela dans la vision bćatilique, troisieme 
mille, Paris VI., Pierre _Tćqui, libraire-ćditeur, 1932. 8%, str. 176. 

Pitanja, koja vrijedna autorica raspravlja u ovoj svoioj knjizi, jesu 
pitanja u teologiji naiteža: metafizička narav posvetne milosti, princip 
djelovanja milosti, narav blaženog gledanja, sama blaženost izabranih 
duša u prekogrobnom životu, njihovo veselje bitno i akcidentalno i sl. Ona 
ne raspravlia o njima u ciliu, da unapredi ili pridonese nešto  teoli i 
znanosti, nego da ovaj teški materijal učini pristupačnim i onima, koji niti 
imaju vremena niti mogućnosti, da zagledaju u sv. Tomu Akvinca i druga 
teška teološka djela. U izvodima slijedi autorica P. Terriena: La grace et 
la gloire, Tanquereya: Prćcis de thćologie ascćtique et mystique i Sertil- 
langesov prevod Summae sv. Tome. Njezino nastojanje zaslužuje u svakom 
pogledu priznanje, koje joj je pariški kardinal Dubois izrazio u predgovoru. 

Kniiga je vrijedna svake preporuke. AŽ 


Laub Alired: Seelenabgriinde, Fehlentwicklung und Heilbehandlung 
des Charakters in Erziehung und Selbsterziehung. Freiburg i. B. 1932., 
8% (VIII + 192), Herder, M. 3.60. 

Alfred Laub je autor knjige »Nervenkraft durch Gottesgeist«, koja 
je izašla pred par godina i već je štampana u 5. izdanju. Obradđivala je 
gotovo isti predmet kao i ova, koja će se publici tkoder svideiti ne samo 
radi sadržaja koji donosi, nego radi načina obradbe kako ga donosi. Uz 
naučnu egzaktnost pitania, autor ga ilustrira primjerima iz svoje životne 

prakse. Obraduie stvari od silne važnosti za razvoj karaktera. Na pr. 
Unterbewustes und Unbewustes, Psychanalyse_ und Individualpsyehologie, 
Onanieiragen und Onanieplagen, Homosexualitit, Hysterietiicken i sl. 
Mnogo se pogrešaka u karakteru dade ispraviti, ako ih odgojiteli 
pravodobno uoči. Događa se, da mu često izbjegnu oku poiave, na koje će 
ova knjiga svratiti njegovu pažnju. | za vlastito samopopravlianje naći će 
odrasao i ozbiljan čitalac dosta pobude. A Žž 


Giovanni Re, S. I.: Le lettere di S. Paolo, 2. izdanie, Turin _1931., 
str. 477. 

Kroz par je godina ovaj talijanski prijevod s grčkog originala i ko- 
mentarom ispod linije raspačan, a prošle godine ponovno preraden i izdan. 

Prijevod je vrlo lijep i točan, a obazire se na duh talijanskog jezika 
Sa svim elegantnostima. Auktor svagdje izbjegava semitizme i grecizme, 
osim gdje se boji, da bi štčtovala ideja. Svakom retku teksta ie posvećena 
pažnia, i bilo posebice bilo skupno sa slijedećim retcima, ako se ideja 
jedna razvija, odgovara pod istim brojem komentar. U ovom tumači 
Pavlove misli i potpuno ispušta školske diskusije. Misli sv, Otaca donosi 
bez da to spominje izričito kao i druga kritička vrela. Često se poziva na 
paralelna mjesta u sv. Pismu, pogotovo u Novom Zavjetu, Od više mnijenja 
o istom mjestu izabire auktor najutemeljenije na samom tekstu, a kadgod 
i aplicira s malo moralisanja. 

Na početku knjige (38 str.), pred komentiranim tekstom prikazuje u 
kratkim potezima život Apostolov, misijska putovanja, generalni prikaz o 
poslanicama, njihovoj vanjskoj formi i glavnim naukama, koje su zastupane 
u većini ili više poslanica, pa o vrelima i protivnicima, koje sv. Pavao 
pobija. Pred svakom poslanicom daje mali uvod u nakani, da upozna 
čitaoce s historijskim, lokalnim i personalnim prilikama, na koje Pavao 
aludira i koje olakšavaju razumijevanje, kad su poznate. Red poslanica nije 
onai uobičajeni, kako ga vidimo u Vulgati, prema većini kodeksa i svije- 
doka teksta u njegovoj historiji, niti su poredane prema momentu same 
doktrine, nego prema vremenu njihova postanka, što međutim nije krivo 
niti nepoznato poznavaocima samih uvoda. Tako se redaju poslanice: dvije 
Solunjanima, dvije Korinćanima, Galaćanima, Rimljanima,  Kološanima, 
Ffežanima, Filipljanima, Filemonu, zatim pastirske: Timoteju, Titu, druga 
Timoteju i napokon Židovima zadnja kako svagdie, ier nije decizivno 
nijedno mišljenje o vremenu njezina postanka. 


U ovakovim mi se djelima ne sviđaju naslovi, koje auktor postavlja 
usred sv. teksta; nesmetano dođu u komentar, gdje sam daje značenje 
onim perikopama. Lako može zavesti u zabludu. Također uvodi, premda 
su kratki, bolje da stoje na početku ili na koncu knjige, kako to imamo u 
Sv. Pismu Novoga Zavieta od Dr. Fr. Zagode, da se riječ Božia ne pre- 
kida s riječima ljudi, nego se nesmetano nastavlja, kako vidimo u službe- 
nim crkvenim izdanjima. 

Od velike i praktične je važnosti stvarni registar dodan na koncu, 
koji olakšava upotrebljavanje knjige, osobito propovjednicima tematskih 
propovijedi. Po jednakim principima ie isusovac P. Re izdao još godine 

1930. omašnu knjigu: 11 santo Vangelo đi N, S. Gesit Cristo. 
Dielo će vrlo dobro doći propoviiednicima, koii vladaju talijanskim ie- 
zikom, Dr. Nikola Žuvić. 

1. P. J. Lacau S. J. Ji: Prčcieux trćsor des induigences. Petit mamuel 
a Tusage du clergć et des fidčles. Deuxičme €dition revue et augmentće 
conformćment aux derničres dćcisions du St. Sičge. Turin-Rome, Marietti 
1932, XVI + 480 str. Cijena broš. 15 fr. 

2. J. Weber: Le Psautier du brćviaire romain. Desciće, Paris, Rome, 
1932. XVI + 530 str. 

3. Dr. Ivan Rogić: Katedrala u Đakovu. VIII + 160 str. Osijek 1932. 

1. — Nakon što je autor na šezdesetak stranica prikazao crkvenu 
nauku o oprostima donosi redom oproste, što ih je Crkva podijelila. Uvijek 
ie tačno naznačeno vrelo, odnosno crkvena odluka, a gdije treba, spomenuti 
Su i izvjesni uvieti i citiran je cijeli obred, odnosno molitva, s kojom je 
vezan oprost. U svemu vjerno slijedi službenu kolekciju oprosta, što je 
1929, izdana typis Vaticanis pod natpisom: Collectio precum  piorumque 
operum. Budući da se prema Can. 934. $ 2. oprosti mogu dobiti, molila se 
odnosna molitva u kojem mu drago jeziku, samo ako ie tačnost prijevoda 
potvrdila ili sv. Penitenciarija ili koji od Ordinarija, iz onoga kraja, gdje 
puk govori jezikom, u koji su prevedene molitve, donosi autor takvu 
biskupsku izjavu. Djelo je vrlo praktično. 

2. — Weber ne daje u ovom psalamskom priručniku nikakvog znan« 
stvenog komentara. On odustaje čak i od toga, da svoje izvode potkrijepi 
naročitim citatima iz bibliografije, koju navodi na str. 42/3. Ipak se oslania 
na novije rezultate biblijskih istraživanja, ali u prvom redu želi da dade 
kleru u ruke priručnik, koji će biti praktičan i kojim će svećenici na dosta 
lagan način moći polagano da prodru do dubokog smisla i neslućenih 
ljepota psalama, što ih mole svaki dan u časoslovu. Naiprije prikazuje u 
kratko uvod u psalme, a onda daje redom izvrsni prijevod i dobar tumač 
pojedinim psalmima, onim redom, kako su psalmi poredani u  psalteriju 
rimskog brevira, od nedjelje do subote. Uz Van der Heerena ovaj mi ie 
priručnik za praktični studij psalama, koji je potrebit svakom svećeniku, 
ako hoće moliti časoslov, a i samu sv. misu, sa živim razumijevanjem, 
naibolji i najpraktičniji. 

3. — Za pedesetgodišniicu posvete velebne dakovačke stolne crkve 
priredio ie dr. Rogić i izdao na finom papiru lijepo opremljenu knjigu o 
đakovačkoj katedrali. On zahvaća najprije u povijest, od prvih kršćanskih 
vremena, preko Avara i Turaka, kratko spominje katedrale-prethodnice, 
onda se opsežno bavi pripremom i početkom gradnje Strossmayerove stolne 
crkve u Đakovu, izborom stila, graditeljima i poviješću gradnje. Preko 
% cijelog opsega knjige zauzima tada opširni prikaz arhitekture, skulpture 
i slikarstva u dakovačkoj stolnoj crkvi. Slike su prosiečno vrlo dobre, 
premda nisu sve jednakom bojom tiskane. Šteta, što barem neke od njih 
nisu u bojama, jer bi tek tada čitatelj mogao dobro slijediti opisivanje 
piščevo, koje se često oslanja upravo na kolorističke efekte. Velika je 
šteta i to, što autor nigdje, ni jednom riječi, ne spominie tko ie sve dosad 
pisao o đakovačkoj katedrali i odakle ie on sam mnoge podatke crpao, 

dok to na pr. navodi Milko Cepelić u svom vodiču po stolnoj crkvi dako- 
vačkoi, koji ie štampan u Đakovu 1915. Ovo bi lijepo opremljeno dielo 
dra Rogića, koje očito ima samo da posluži u praktičke svrhe, s time samo 
još dobilo na svojoj vrijednosti. Dr. D. Kniewald. 

Heiiler Ferdo, Metodika religijske nastave i odgoja za učiteljske 
škole, III. sasvim prerađeno izdanje, Zagreb 1931, str. 120 8% Tisak Nad- 
biskupske tiskare u Zagrebu. Cij. broš. Din. 22.—. 

Prva dva izdanja Hefflcrove Metodike davno su već posvema ras- 
pačana. Već se kroz par godina živo osjećala potreba novog izdanja. 
Razumljivo je i zbog same stvari kao i zbog prilika, što su se izmijenile 
tijekom godina, da je bilo potrebno novo izdanje znatno popuniti, kako 
s obzirom na najnovije tekovine didaktike i katehetične metode, tako i 
S obzirom na naše sadašnje školske zakone i nastavni plan. Naročito je 
pisac imao na umu, da se s jedne strane drži onih direktiva, što mu ih 
je dala katehetska anketa, održana na svršetku g. 1926., a s druge strane, 
da se saglasi s naređenjem Ministarstva prosvjete od 14. IV, 1931. S. N. 
br. 11.502, kojim je podrobno propisana nastavna građa ove discipline za 
državne učiteljske škole. U okviru te dvostruke ograde dakako da pisac 
nije mogao sasvim slobodno dati maha svojoj svestranoj stručnoj spremi, 
da nam pruži potpuno zaokruženo i sa svim naučnim aparatom opremljeno 
djelo, kako je to sam bio zamislio i u prvotnom rukopisu već izradio. 
Poznato nam je, da su upravo najljepše i najinteresantnije partije morale 
izostati na zahtjev državne školske cenzure, da knjiga, kako se motiviralo, 
kao školski udžbenik ne izađe preopširna. No pored svih ovih obzira na 
ograničenja, s kojima je pisac morao računati, odlično mu je uspjelo da 
dade najbolje, što je u tim granicama moguće. 

Što se tiče samog rasporeda građe, knjiga obrađuje ova poglavlja: 
Uvod, gdje pisac govori o temeljnim pojmovima, što se obrađuju u 
metodici religijske nastave. Slijedi prvi odsiek: Metodika religij- 
ske nastave, koji se dijeli u 5 dijelova: Bitnost i zadaća 
vjerske nastave, Povijest vjerske nastave, Opće psi- 
hologijske osnove, Religijsko učevno gradivo ili 
učivo, Metoda religijske nastave. Ovo posljednje poglavlje 
prvog odsjeka govori najprije o objektivnoj, a zatim o subjektivnoj metodi 
religijske nastave, Tu se pisac nalazi u svom elementu, jer se upravo 
on kroz punih 30 godina svoga javnog katehetskog rada borio za to, da 
u katehetskoj nastavi i uzgoju utre put psihološkoj metodi, koja je nikla 
kao plod modernog katehetskog gibanja istodobno i samostalno kod nas 
kao i u Austriji i u Njemačkoj, napose u Miinchenu. Danas možemo s ra- 
došću konstatirati, da je ta metoda napokon doživjela opću pobjedu u 
katehetskom svijetu i tako unijela u duh potpune katehetske renesanse, 
koji se sklada s onim duhom, kakav je vladao u katehetskoj nastavi i 
uzgoju od prvih kršćanskih vremena, naročito kako ga je zacrtao veliki 
crkveni učiteli sv. Augustin. Osobito upozoravamo na to, kako je piscu 
uspjelo u ovom djelu dati preciznu rekonstrukciju raščlanjivanja učevnoga 
gradiva i postupka prema načelima Wilmannovim (str. 79—88), gdje se 
vidi početna neovisnost hrvatske katehetične škole od miinchenske (oso- 

bito na str. 87—88). Nadalje upozorujemo na poglavlje »Škola rada« na 
str. 94—100, gdje je prvi puta kod nas dano školi rada ono mjesto, koje 
joi pripada prema katoličkoj nauci. Drugi odsjek: Metodika reli. 
gijskog odgoja, govori o vrstama i sredstvima odgoja, naročito o 
natprirodnim odgojnim sredstvima, t. i. o pripravi djece 
za primanje sv. sakramenata, o slušanju sv. mise, o molitvi i o životu 
s crkyenom godinom. Djelo je u svakom pogledu kao školski udžbenik 
vrlo dobro uspjelo, 

Bilo bi vrlo poželjno, da nam pisac izda posebno izdanje ovog svog 
djela u onom opsegu, kako je bilo priredeno u rukopisu prije preradbe 
prema ograničenju državne cenzure. Takvo bi izdanje imalo naučnu kri- 
tičnu vrijednost u našoj katehetičnoj literaturi i bilo bi neophodno po- 
trebno kao priručnik za katehetsku naobrazbu našeg svećeničkog podmlatka 
i za vjeroučitelje. Možda će jednom ipak svanuti povoline prilike za 
ovakvo izdanje. Dr. J. Oberški, 

Der grosse Herder: Nachschlagewerk fir Wissen und Leben. 12 
Biinde und ein Welt- und Wirtschaitsatlas. Verlag Herder, Freiburg im 
Breisgau. 11, Band: Batterie bis Caietan. Mit Textbildern und 36 Rahmen- 
artikeln (VI S., 1728 Sp. Text und 146 Sp. Beilagen: 15 mehrtarbige 
Pline, 8 mehrfarbige Kunstdrucktafeln, 13 Schwarzdrucktafeln, 2 Ofiset- 
tafeln und 5 Tiefdrucktafeln.) 1932. In Halbleder mit Kopffarbschnitt 34.50 
M.; in Halbiranz mit Kopigoldschnitt 38 M. 

Prigodom izlaska prvog sveska ovoga velikog poduzeća Herderove 
nakladne kniižare preporučio sam ga (cfr. »Bogoslovska Smotra« br. 4. 
1931., str, 458) katoličkoj hrvatskoj javnosti najtoplije. Bez obzira, što je 
taj leksikon njemački pothvat i što ga provejava duh njemačkih njegovih 
saradnika, mi smo upućeni na ni kao na jedno vrsno djelo. Miesto velikog 
broja liberalnih njemačkih leksika, što ih susrećete po stanovima naše 
inteligencije (Brockhaus, Mayer), bilo bi kud i kamo bolje, da se udomi 
ovaj veliki Herderov leksikon, moderan i dotjeran u svakom pogledu. — 
Drugi svezak je jednako bogat tekstom i slikama. Ponovno preporučujem 
čitavo djelo. AL 

Truhelka dr. Ćiro: Starokršćanska arheologija. Izdanje jeronimske 
»Knjižnica općeg znanja«, Zagreb 1931. — Str. 222. — Slika 141. — Cijena 
Din 60.— (uvezano Din 70.—). — Ova je velika studija mnogogodišnji rad 
znanoga stručnjaka i dielo je zasebne vrste. Pisano je čitkim stilom izvrsno 
će doći i široj publici, a stručnjake će zainteresirati, jer ie grada uzeta 
redom s našega teritorija te prema tome daje izvorni i novi materijal. 
Knjiga naiprije u općem djelu tumači vrlo zorno i spretno motive ukrasa 
i simbolizam starokršćanskih građevina te način gradnja bazilika i drugih 
crkvenih objekata. Ovaj dio važan je za svakoga, koji hoće razumjeti 
staru hrvatsku povijest i opise starijih i nainovijih otkrića iz dobe hr- 
vatskih narodnih vladara. Specijalni dio knjige obrađuje kao prvi period 
razdoblje od pojava kršćanstva do provale Gota te se bavi spomenicima 
u Vidoštaku, Borasi, Gotovušu, Solinu i t. d. Drugi period, oko dolaska 
Hrvata u novu postojbinu, osobito je za nas zanimiv, jer daje izvrstan 
prijegled dosada još nigdie tako sabranog gradiva. Opisuje se tu i tumače 

među ostalim objekti u Šipragu, arošliku, Majdanu, Dabravini, Zenici, 
Duklii, Zadru i t. d. U trećem periodu napose su i podrobno obrađeni 
starohrvatski spomenici i starohrvatska ornamentika. Ovdie autor iznosi 
mnoga svoja nova i sasvim originalna gledišta. Podrug stotina slika u 
ovoj studiji ilustriraju svaki navod. Knjiga ima obilježje nužnog priručnika 
i spretne enciklopedije, koiu bi trebao imati svaki naš inteligenat. 


Dr. Stjepan Zimmermann: Duševni život. Izdala Jug. Akademija u 
Zagrebu. 1932. Knj. IX. str. 312. 

Ovo je četvrta knjiga dr. Zimmermanna, koja obrađuje psihologijske 
probleme. Prva knjiga pod naslovom »Temelji psihologije, izašla je 1923., 
a bila je namijenjena potrebi slušatelja bogoslovskog fakulteta. God. 1927. 
izašla je druga knjiga, koja nosi naslov »Psihologija za srednja učilišta«. 
Drugo sasvim prerađeno izdanje te knjige izašlo je 1928. I napokon 1932. 
izašla je evo četvrta knjiga u koioj je dr. Z. skupio sve najbolje što je 
dosada u toj stvari pisao, dodavši posve nove odsjeke s obzirom na svrhu, 
kojoj je knjiga namije 

Želeći da čitaoca upozna sa duševnim životom, i da učini iz njega 
psihologa, razdijelio je g. pisac svoju knjigu na dva dijela 

Prvi dio raspravlja »O doživljajima : njihovom svijesnom jedinstvu«, 
a drugi »O naučnom upoznavanju duševnoga života ili psihologiji«. 

Mi ćemo svaki ovaj dio napose promotriti, da pokažemo, koja su 


pitanja u njima obrađena i na koji način. 


življaje. Obradivši svaku vrstu doživljaja napose pokazuje autor u 4. od- 
sjeku da ti di ljaji ne postoje odijelito svaki za sebe, nego da su među- 
sobno vezani uz »ja«, koji svijesno zna za svoje doživljaje. Taj dakle 
odsjek obraduje svijest i pažnju, te pitanje »ja« u vezi sa cjelinom dušev- 
noga života. 

Kako autor ne pretpostavlja nikakova znanja iz psihologije u čitaoca, 
to na osnovu najjednostavnijih primjera analizom dolazi do temeljnih poj- 
mova u psihologiji. Na tom putu daje i djelomične definicije pojedinih do- 
življaja, dok ne dode na koncu do konačne i potpune definicije. Tako na 
pr. za opažai imamo ove def. 1. »Opažaj je znanje o izvanjskom predmetu, 
koji podražuje osjetilni organ. (str. 13.) 2. »Opažaj ie znanje o različnim 
svojstvima jednoga izvanjskoga premeta«, (str. 15.) 3. »Opažaj je takav 
doživljaj znanja, kod kojega je izvaniski predmet u svijesti osjetno ili 
senzitivno nazočan«. (str. 16.) 4. »Opažaj je sastavljeno shvaćanje ili znanje 
sačinjeno ili satvoreno od osjeta i njihove sveze«. (str. 16.) 5, »Ili: shva- 
ćanje zbiljskog predmeta po osjetnim spojevima«. Za »pojam« daje tri 
def., za »ličnost« tri i t.d. 

Autor se služi u svom razlaganju analitičko-sintetičkom metodom 
kao naipodesnijom, da čitaoc s jedne strane dođe do jasnih pojmova, a 
s druge strane, da se uputi također u naučno promatranje svojih duševnih 
doživljaja. 


